rejauldu/bengali-wikipedia huggingface dataset:
পিটার কারভালহো (জন্ম: ১৯৮০) হলেন একজন ভারতীয় ফুটবল খেলোয়াড়। যিনি একজন মধ্যমাঠের খেলোয়াড় হিসেবে খেলেন।  ক্লাব ক্যারিয়ার ২০১৫ সালের জুলাই মাসে কারভালহোকে ইন্ডিয়ান সুপার লিগে ক্লাব কেরল ব্লাস্টার্স দলে নিয়েছিল।  আন্তর্জাতিক ২০১১ সালের ১০শে জুলাই তারিখে, কারভালহো মালদ্বীপের বিরুদ্ধে ভারতের হয়ে প্রথম ম্যাচ খেলেন।  তথ্যসূত্র  বহিঃসংযোগ    the-aiff.com-এ পিটার কারভালহো      গোল.কমে পিটার কারভালহো   বিষয়শ্রেণী:গোয়ার ফুটবলার বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ফুটবলার বিষয়শ্রেণী:আই-লিগের খেলোয়াড় বিষয়শ্রেণী:ডেম্পো এসসি খেলোয়াড় বিষয়শ্রেণী:ভারতের আন্তর্জাতিক ফুটবলার বিষয়শ্রেণী:কেরল ব্লাস্টার্স ফুটবল ক্লাবের খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ভারতীয় পুরুষ ফুটবলার বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ বিষয়শ্রেণী:পুরুষ ফুটবল মধ্যমাঠের খেলোয়াড়
দীনেন্দ্রকুমার রায় (২৬ আগস্ট ১৮৬৯ – ২৭ জুন ১৯৪৩) একজন পত্রিকা সম্পাদক, অনুবাদক এবং বাঙালি গ্রন্থকার।   প্রারম্ভিক জীবন  দীনেন্দ্রকুমার রায় অবিভক্ত নদীয়ার মেহেরপুরের বাসিন্দা ছিলেন। তার পিতার নাম ব্রজনাথ রায়। ১৮৮৮ খ্রিষ্টাব্দে মহিষাদল হাই স্কুল থেকে প্রবেশিকা পাস করে কৃষ্ণনগর সরকারি কলেজে ভর্তি হন। ১৮৯৩ খ্রিষ্টাব্দে রাজশাহী জেলা জজের কর্মচারী নিযুক্ত হন তিনি।   সাহিত্য চর্চা  ১২৯৫ বঙ্গাব্দে তার প্রথম রচনা একটি কুসুমের মর্মকথা : প্রবাদ প্রশ্নে ভারতী ও বালক পত্রিকায় প্রকাশিত হয়। ১৮৯৮ খ্রিষ্টাব্দে বাংলা শিক্ষক নিযুক্ত হয়ে বরোদায় দুই বছর কাটান। এসময় তিনি ঋষি অরবিন্দ ঘোষের বাংলার শিক্ষক ছিলেন। সেখান থেকে ফিরে তিনি ১৯০০ খ্রিষ্টাব্দে সাপ্তাহিক বসুমতী পত্রিকার সহ সম্পাদক ও পরে সম্পাদক হন। এই সময়ে নন্দন কানন মাসিক পত্রিকারও সম্পাদক ছিলেন। বাংলার পল্লীজীবন সম্পর্কিত তার লেখাগুলি স্বয়ং রবীন্দ্রনাথ ঠাকুরকেও মুগ্ধ করেছিল। সেকালের পল্লীজীবন নিয়ে লেখা তার বইগুলি (পল্লী চিত্র, পল্লী কথা, পল্লী বৈচিত্র্য) পড়ে তিনি মন্তব্য করেছিলেন, "বাংলা দেশের হৃদয় হইতে আনন্দ ও শান্তি বহন করিয়া আনিয়া আমাকে উপহার দিয়াছেন।"   গোয়েন্দা সিরিজ  দীনেন্দ্রকুমারের অমর সৃষ্টি গোয়েন্দা রবার্ট ব্লেক ও তার সহকারী স্মিথ। আসলে এই গল্পগুলি স্যাক্সটন ব্লেকের অনুবাদ বা ভাবানুবাদ। দীনেন্দ্রকুমার ধার করেছিলেন ব্রিটিশ পপুলার সিরিজ শ্যাক্সটন ব্লেকের কাহিনী, যেগুলি প্রায় একশো বছরব্যাপী লন্ডন তথা ইংল্যান্ড এ অত্যন্ত জনপ্রিয় ছিল। সুলেখক দীনেন্দ্রকুমার রায় নিজের ভাষায় বাঙালি পাঠকের মনের মতো করে সাজিয়েছেন কাহিনীগুলিকে। এই স্যাক্সটন গোয়েন্দার লেখক একজন নন, বিভিন্ন সময় বিভিন্ন লেখক লিখে বাঁচিয়ে রেখেছিলেন গোয়েন্দা সিরিজ। কমিক স্ট্রিপ, রেডিও প্রোগ্রাম, ইত্যাদিতে স্যাক্সটন গোয়েন্দা জনপ্রিয় ছিল। নন্দনকানন সিরিজ বা রহস্য লহরী সিরিজে ডিটেকটিভ রবার্ট ব্লেককে ইংরজি থেকে অনুবাদের মাধ্যমে বাংলার অল্পবয়সী ছেলেমেয়েদের মধ্যে পরিচিত করে তিনি প্রসিদ্ধ হন। এই সিরিজের প্রকাশিত উপন্যাসের সংখ্যা ২১৭টি।   অন্যান্য সাহিত্যকর্ম  তার প্রকাশিত অন্যান্য উল্লেখযোগ্য গ্রন্থ :  বাসন্তী  হামিদা  পট  অজয় সিংহের কুঠি  পল্লীচিত্র  পল্লীবৈচিত্র  পল্লীকথা  পল্লীচরিত্র  ঢেঁকির কীর্তি   তথ্যসূত্র   বিষয়শ্রেণী:মেহেরপুর জেলার ব্যক্তি বিষয়শ্রেণী:বাঙালি সম্পাদক বিষয়শ্রেণী:বাঙালি অনুবাদক বিষয়শ্রেণী:বাঙালি ঔপন্যাসিক বিষয়শ্রেণী:১৯শ শতাব্দীর বাঙালি ঔপন্যাসিক বিষয়শ্রেণী:২০শ শতাব্দীর বাঙালি ঔপন্যাসিক বিষয়শ্রেণী:নদিয়া জেলার ব্যক্তি বিষয়শ্রেণী:১৮৬৯-এ জন্ম বিষয়শ্রেণী:১৯৪৩-এ মৃত্যু বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:ভারতীয় ম্যাগাজিন সম্পাদক বিষয়শ্রেণী:বাঙালি গোয়েন্দা কাহিনি লেখক বিষয়শ্রেণী:কৃষ্ণনগর সরকারি কলেজের প্রাক্তন শিক্ষার্থী বিষয়শ্রেণী:বাঙালি লেখক বিষয়শ্রেণী:২০শ শতাব্দীর বাঙালি বিষয়শ্রেণী:১৯শ শতাব্দীর বাঙালি বিষয়শ্রেণী:বাঙালি হিন্দু বিষয়শ্রেণী:ভারতীয় পুরুষ লেখক বিষয়শ্রেণী:ভারতীয় লেখক বিষয়শ্রেণী:ভারতীয় ঔপন্যাসিক বিষয়শ্রেণী:ভারতীয় পুরুষ ঔপন্যাসিক বিষয়শ্রেণী:বাংলা ভাষার লেখক বিষয়শ্রেণী:ভারতীয় শিশুসাহিত্যিক বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় সম্পাদক বিষয়শ্রেণী:২০শ শতাব্দীর ভারতীয় লেখক বিষয়শ্রেণী:১৯শ শতাব্দীর ভারতীয় লেখক বিষয়শ্রেণী:১৯শ শতাব্দীর ভারতীয় ঔপন্যাসিক বিষয়শ্রেণী:পশ্চিমবঙ্গের লেখক বিষয়শ্রেণী:ভারতীয় রহস্য লেখক
Template to produce single or multiple non-breaking spaces ("&nbsp;"s). Uses .   Syntax  {{spaces|N}}where the optional parameter N is the desired number of consecutive non-breaking spaces (numeric, with a range of 1 to 15).  {{spaces}}produces a single non-breaking space. You may also use  (which redirects to this template) as a shortcut for a single non-breaking space.  আরও দেখুন  ; add spacing in px, em or ex
গুমরাহ () হচ্ছে ১৯৬৩ সালে মুক্তিপ্রাপ্ত একটি হিন্দি চলচ্চিত্র। বি. আর. চোপড়ার প্রযোজনা এবং পরিচালনায় চলচ্চিত্রটিতে মুখ্য ভূমিকায় অভিনয় করেছিলেন অশোক কুমার, সুনীল দত্ত, মালা সিনহা, নিরূপা রায় এবং শশীকলা। শশীকলা এই চলচ্চিত্রটির জন্য শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার প্রাপ্ত হয়েছিলেন। অভিনয়ে অশোক কুমার - অশোক সুনীল দত্ত - রাজেন্দ্র মালা সিনহা - মীনা নিরূপা রায় - কমলা শশীকলা - লীলা গানের তালিকা  তথ্যসূত্র  বহিঃসংযোগ    বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৬৩-এর চলচ্চিত্র বিষয়শ্রেণী:১৯৬৩-এর প্রণয়ধর্মী নাট্য চলচ্চিত্র বিষয়শ্রেণী:১৯৬০-এর দশকের হিন্দি ভাষার চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:বি. আর. চোপড়া পরিচালিত চলচ্চিত্র বিষয়শ্রেণী:রবি সুরারোপিত চলচ্চিত্র বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র
আরনি বিশ্ববিদ্যালয় হল একটি বেসরকারি বিশ্ববিদ্যালয়, যা ভারতের হিমাচল প্রদেশের কাংড়া জেলার কাঠগড় গ্রামের কাছে অবস্থিত।  আরনি বিশ্ববিদ্যালয় কেডি এডুকেশন ট্রাস্ট দ্বারা প্রতিষ্ঠিত। কোর্সগুলির মধ্যে রয়েছে বি. টেক, এম.এসসি, এম.টেক, এমবিএ, এম.ফিল, পিএইচ.ডি, বিএইচএমসিটি, এমএ, ইত্যাদি। আরনি বিশ্ববিদ্যালয় হিমাচল প্রদেশ সরকারের একটি আইনের দ্বারা প্রতিষ্ঠিত হয়েছে এবং ইউজিসি কর্তৃক অনুমোদিত।   তথ্যসূত্র   বিষয়শ্রেণী:২০০৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:হিমাচল প্রদেশের বিশ্ববিদ্যালয় বিষয়শ্রেণী:ভারতের বেসরকারি বিশ্ববিদ্যালয় বিষয়শ্রেণী:২০০৯-এ হিমাচল প্রদেশে প্রতিষ্ঠিত বিষয়শ্রেণী:২০০৯-এ প্রতিষ্ঠিত বিশ্ববিদ্যালয় ও কলেজ
সৈয়দ আমিরুল ইসলাম (১৩ জানুয়ারি ১৯৪০ – ৭ সেপ্টেম্বর ২০২২) বাংলাদেশ সুপ্রীম কোর্টের হাইকোর্ট বিভাগের একজন সাবেক বিচারপতি। ২০১৩ সালে আপিল বিভাগে যুদ্ধাপরাধ ট্রাইব্যুনালের মামলা পরিচালনা করার জন্য সাবেক এই বিচারপতি অ্যাটর্নি জেনারেল পদমর্যাদায় রাষ্ট্রপক্ষের আইন কর্মকর্তার দায়িত্ব পালন করেন।  জন্ম আমিরুল ইসলাম ১৯৪০ সালের ১৩ জানুয়ারি কুমিল্লায় জন্মগ্রহণ করেন।  শিক্ষাজীবন তিনি ঢাকা বিশ্ববিদ্যালয় থেকে ১৯৬২ সালে অর্থনীতিতে এমএ এবং ১৯৬৪ সালে ব্যাচেলর অব ল’ ডিগ্রি লাভ করেন। ১৯৭২ সালে তিনি লন্ডনের লিংকনস্‌ ইন থেকে বার এট ল’ ডিগ্রি অর্জন করেন।  কর্মজীবন সৈয়দ আমিরুল ইসলাম ১৯৬৫ সালে আইনজীবী হিসেবে অন্তর্ভুক্ত হন। ১৯৯৪ সালে ১৪ ফেব্রুয়ারি তিনি বাংলাদেশ সুপ্রীম কোর্টের হাইকোর্ট বিভাগের অতিরিক্ত বিচারপতি হিসেবে শপথ গ্রহণ করেন। ১৯৯৬ সালে তিনি হাইকোর্ট বিভাগে স্থায়ী বিচারপতি হিসেবে শপথ নেন। ২০০৭ সালের ১২ জানুয়ারি তিনি হাইকোর্ট বিভাগের বিচারকের পদ থেকে অবসর লাভ করেন। অবসরের পরও তিনি আপিল বিভাগে আইন পেশায় যুক্ত ছিলেন। ২০১৩ সালে আপিল বিভাগে যুদ্ধাপরাধ ট্রাইব্যুনালের মামলা পরিচালনার জন্য সরকার অবসরপ্রাপ্ত বিচারপতি সৈয়দ আমিরুল ইসলামকে অ্যাটর্নি জেনারেল পদমর্যাদায় রাষ্ট্রপক্ষের আইন কর্মকর্তা হিসেবে দায়িত্ব দেয়।  মৃত্যু তিনি ২০২২ সালের ৭ সেপ্টেম্বর ঢাকায় শেষনিঃশ্বাস ত্যাগ করেন।  তথ্যসূত্র  বিষয়শ্রেণী:১৯৪০-এ জন্ম বিষয়শ্রেণী:২০২২-এ মৃত্যু বিষয়শ্রেণী:বাংলাদেশী বিচারক বিষয়শ্রেণী:কুমিল্লা জেলার ব্যক্তি বিষয়শ্রেণী:বাংলাদেশী আইনজীবী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৩০-এর দশকে জন্ম
মনিরুল ইসলাম হলেন একজন ভারতীয় রাজনীতিবিদ। তিনি ভারতীয় জনতা পার্টির রাজনীতির সাথে যুক্ত। ২০১১ থেকে ২০২১ সাল পর্যন্ত তিনি পশ্চিমবঙ্গ বিধানসভায় লাভপুর বিধানসভা কেন্দ্রের বিধায়ক হিসেবে দায়িত্ব পালন করেছেন।List of Winners in West Bengal 2011List of Winners in West Bengal 2016  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:বীরভূম জেলার ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:১৯৬০-এ জন্ম বিষয়শ্রেণী:২১শ শতাব্দীর বাঙালি বিষয়শ্রেণী:২১শ শতাব্দীর ভারতীয় মুসলিম বিষয়শ্রেণী:বাঙালি মুসলিম বিষয়শ্রেণী:ভারতীয় সুন্নি মুসলিম বিষয়শ্রেণী:ভারতের স্বতন্ত্র রাজনীতিবিদ
পতেঙ্গা বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।   আয়তন  পতেঙ্গা থানার মোট আয়তন ৩২.৬৫ বর্গ কিলোমিটার (৮,০৬৯ একর)।   প্রতিষ্ঠাকাল  ২০০০ সালের ২৭ মে বন্দর থানার কিছু অংশ নিয়ে পতেঙ্গা থানা গঠন করা হয়। ২০০৭ সালে এ থানা পুলিশ রিফর্ম প্রোগ্রাম (পিআরপি)-র আওতায় প্রথম ধাপে মডেল থানা হিসেবে স্বীকৃতি পায়।   জনসংখ্যার উপাত্ত  ২০১১ সালের আদমশুমারি অনুযায়ী পতেঙ্গা থানার মোট জনসংখ্যা ১,৩২,৬৭৭ জন। এর মধ্যে পুরুষ ৬৯,৭৫২ জন এবং মহিলা ৬২,৯২৫ জন। মোট পরিবার ৩০,১২৫টি।   অবস্থান ও সীমানা  চট্টগ্রাম সিটি কর্পোরেশনের দক্ষিণ-পশ্চিমাংশে পতেঙ্গা থানার অবস্থান। এর উত্তরে বন্দর থানা ও ইপিজেড থানা; পূর্বে ইপিজেড থানা, কর্ণফুলী নদী ও কর্ণফুলী থানা; দক্ষিণে কর্ণফুলী নদী ও কর্ণফুলী থানা এবং পশ্চিমে বঙ্গোপসাগর।   প্রশাসনিক এলাকা  পতেঙ্গা থানার আওতাধীন চট্টগ্রাম সিটি কর্পোরেশনের এলাকাসমূহ হল:  ৩৯নং দক্ষিণ হালিশহর ওয়ার্ডের পশ্চিমাংশ  ৪০নং উত্তর পতেঙ্গা ওয়ার্ডের পশ্চিমাংশ  ৪১নং দক্ষিণ পতেঙ্গা ওয়ার্ড   সংসদীয় আসন  সংসদীয় আসনজাতীয় নির্বাচনী এলাকাসংসদ সদস্যরাজনৈতিক দল২৮৮ চট্টগ্রাম-১১চট্টগ্রাম সিটি কর্পোরেশনের ২৭নং দক্ষিণ আগ্রাবাদ, ২৮নং পাঠানটুলী, ২৯নং পশ্চিম মাদারবাড়ী, ৩০নং পূর্ব মাদারবাড়ী, ৩৬নং গোসাইলডাঙ্গা, ৩৭নং উত্তর মধ্য হালিশহর, ৩৮নং দক্ষিণ মধ্য হালিশহর, ৩৯নং দক্ষিণ হালিশহর, ৪০নং উত্তর পতেঙ্গা ও ৪১নং দক্ষিণ পতেঙ্গা ওয়ার্ডএম আবদুল লতিফবাংলাদেশ আওয়ামী লীগ   আরও দেখুন   চট্টগ্রাম সিটি কর্পোরেশন  চট্টগ্রাম জেলা   তথ্যসূত্র    বহিঃসংযোগ     বিষয়শ্রেণী:চট্টগ্রাম সিটি কর্পোরেশনের থানা বিষয়শ্রেণী:চট্টগ্রাম জেলার থানা
রূপক কুলকার্নি একজন ভারতীয় বাঁশীবাদক।   পটভূমি  তার পিতা পণ্ডিত মলহার রাও কুলকার্নি সংগীত নিয়ে কাজ করেছেন। তিনি পদ্মবিভূষণপ্রাপ্ত হরিপ্রসাদ চৌরাসিয়ার অধীনে মাইহার ঘরানার প্রতিনিধিত্ব করার জন্য তামিল নিয়েছিলেন।    ক্রিয়াকাণ্ড  রুপক তানসেন সমরোহ, পেশকার বিশ্ব সংগীত উৎসব, বিষ্ণু দিগম্বর পলুস্কর সমরোহ, হরবল্লব সংগীত সম্মেলন, টাইমস অফ ইন্ডিয়া ১৫০ বছরের উদ্‌যাপন কনসার্ট, ভীষ্ম পার্ব (পুনে), ওস্তাদ আমির খান সমরোহ, সভাই গন্ধর্ব ভীমসেন উৎসব, উত্তরপাড়া সংগীতচক্র, সপ্তক সংগীত উৎসব (আহমেদাবাদ), গুণিদাস সম্মিলন, হীরাবাই বড়োড়েকার স্মৃতি সমরোহ এবং শ্রুতি মন্ডল ইত্যাদিতে বাঁশী বাজিয়েছেন।   পুরস্কার এবং কৃতিত্ব    পান্নহালা ঘোষ পুরস্কার    টপ গ্রেড (অল ইন্ডিয়া রেডিও)।    আইটিসি আর্টিস্ট অব্ দ্য মান্থ    প্রকাশিত এ্যলবাম  তাঁর প্রথম অ্যালবামটি ১৮ বছর বয়সে প্রকাশিত হয়েছিল, যার শিরোনাম ছিল টেন্ডারলি, এতে তার সাথে ছিলেন তবলাবাদক অনিন্দ্য চট্টোপাধ্যায়। তাঁর অ্যালবামগুলি টাইমস মিউজিক, এইচএমভি, নাভ্রাস, প্লাস মিউজিক, রিদম হাউস, নিনাদ, এবিসিএল এর বিগ বি, সেন্স ওয়ার্ল্ড (লন্ডন), ক্রেচার্ডস ইত্যাদি কোম্পানি কর্তৃক প্রকাশিত হয়েছে।    ত্রিভেনু (২০১৭),    নেচার'স ট্রেজার (২০১৬),   চক্রভিউ "" এর মধ্যে আধ্যাত্মিকতার দিকে যাত্রা "(ক্রেচারড),   শ্রদ্ধা - ভক্তিমূলক ( টাইমস সংগীত ),   দেবতা - যন্ত্র (টাইমস সংগীত)   সংগীত অ্যালবাম (ভারতীয় ধ্রুপদী সংগীত)   ফ্ল্যাটিস্ট ( এইচএমভি ),   মোহন (রাগারাং, মার্কিন যুক্তরাষ্ট্র),   দ্রৌপদী "বানসুরি বদন পাঁচটি স্টাইল" (টাইমস মিউজিক),   বাঁশি বাজাতে শিখুন (গীতাঞ্জলি),   ধরোহর (টাইমস মিউজিক),   স্নেহশীল (ছন্দ ঘর),   মাইগ্রেনের জন্য সংগীত থেরাপি (টাইমস মিউজিক),   ডি-স্ট্রেস রিভাইভ (টাইমস মিউজিক),   শব্দ নিদ্রার জন্য সংগীত (টাইমস সংগীত),   ডিভাইন হুইল (সেন্স ওয়ার্ল্ড, লন্ডন),   ডায়াবেটিসের জন্য সঙ্গীত থেরাপি (টাইমস সংগীত),   আকানশা (নিনাদ)।   গড়ভংকুর (টাইমস মিউজিক),   সুমধুর (কিংবদন্তি উত্তরাধিকার)   আনওয়াইন্ড 1 এবং 2 - (নিনাদ সংগীত),   বর্ষা যাদু (প্লাস সংগীত),   দৃষ্টি (টাইমস মিউজিক),   ট্রিনিটি (সোনা রূপা),   অনাদি (টাইমস সংগীত)  তথ্যসূত্র  বিষয়শ্রেণী:২০শ শতাব্দীর পুরুষ সঙ্গীতজ্ঞ বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২০শ শতাব্দীর ভারতীয় সঙ্গীতজ্ঞ বিষয়শ্রেণী:হিন্দুস্তানি বাদ্যযন্ত্রী বিষয়শ্রেণী:ভারতীয় বাঁশী বাদক
জয়পুরহাট সরকারি কলেজ জয়পুরহাট জেলার একটি সরকারি উচ্চশিক্ষা প্রতিষ্ঠান। এটি জয়পুরহাট রেলওয়ে স্টেশন এর কাছাকাছি অবস্থিত এবং ১৭ নভেম্বর, ১৯৬৩ সালে প্রতিষ্ঠিত হয়। বর্তমানে এই কলেজে উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া, স্নাতক (পাস) কোর্স, ১৩টি বিষয়ে স্নাতক (সম্মান) এবং ১৩টি বিষয়ে স্নাতকোত্তর কোর্স চালু আছে। ২০২৪ সালের তথ্য অনুযায়ী, এখানে মোট ১১,৪৭৯ জন শিক্ষার্থী অধ্যয়ন করছে।  ইতিহাস ১৯৬৩ সালের ১৭ নভেম্বর উত্তরাঞ্চলের রেলস্টেশন প্ল্যাটফর্মের পাশে জয়পুর হানুমান কক্ষসা বাজলার একটি পুরনো পাটের গুদামে প্রথম কলেজটি প্রতিষ্ঠিত হয়। শুরুতে উচ্চ মাধ্যমিক ও স্নাতক (পাশ) কোর্সে শিক্ষা প্রদান শুরু হয়। ১৯৬৬ সালে রেলস্টেশনের পশ্চিম পাশে নতুন ভবন নির্মাণের পর কলেজটি সেখানে স্থানান্তরিত হয়। ১৯৮০ সালে প্রতিষ্ঠানটি সরকারিকরণ করা হয়। এরপর ১৯৯৭ সালে স্নাতক (সম্মান) ও ২০০৬ সালে স্নাতকোত্তর কোর্স চালু করা হয়। বর্তমান কলেজটির আয়তন ৮.৭৭ একর এবং সাইফুল ইসলাম অধ্যক্ষের দায়িত্ব পালন করছেন।   উপলব্ধ কোর্স  বর্তমানে রাজশাহী শিক্ষা বোর্ডের অধীনে উচ্চ মাধ্যমিক এবং জাতীয় বিশ্ববিদ্যালয়ের অধীনে স্নাতক ও স্নাতকোত্তর কোর্স চালু আছে। উচ্চ মাধ্যমিকের বিজ্ঞান শাখায় ৬০০ টি এবং মানবিক ও ব্যবসা শাখায় ৩০০টি করে আসন রয়েছে।   উচ্চ মাধ্যমিক  বিজ্ঞান  মানবিক  ব্যবসায় শিক্ষা স্নাতক (পাশ)  বিএ (পাস)  বিএসএস (পাস)  বিএসসি (পাস)  বিবিএস (পাস)  সিসি স্নাতক (সম্মান)  বাংলা  ইংরেজি  ইসলামিক ইতিহাস ও সংস্কৃতি  দর্শন  রাষ্ট্রবিজ্ঞান  অর্থনীতি  হিসাব বিজ্ঞান  ব্যবস্থাপনা  পদার্থবিদ্যা  রসায়ন  উদ্ভিদবিদ্যা  প্রাণিবিদ্যা  গণিত মাস্টার্স ফাইনাল  বাংলা  ইংরেজি  ইসলামিক ইতিহাস ও সংস্কৃতি  দর্শন  রাষ্ট্রবিজ্ঞান  অর্থনীতি  অ্যাকাউন্টিং  ব্যবস্থাপনা  পদার্থবিদ্যা  রসায়ন  উদ্ভিদবিদ্যা  প্রাণিবিদ্যা  গণিত মাস্টার্স প্রিলিমিনারি  দর্শন  অর্থনীতি  ব্যবস্থাপনা   সহশিক্ষা কার্যক্রম   সেচ্ছায় রক্তদানকারী সংগঠন বাঁধন   বাংলাদেশ উদীচী শিল্পীগোষ্ঠী  পাশে আছি আমরা   সংগঠন   কলেজে সক্রিয় রাজনৈতিক ছাত্র সংগঠনগুলো হল  বাংলাদেশ জাতীয়তাবাদী ছাত্রদল  বাংলাদেশ ছাত্র ইউনিয়ন  সমাজতান্ত্রিক ছাত্র ফ্রন্ট  বাংলাদেশ ইসলামী ছাত্র শিবির   বাংলাদেশ ছাত্রলীগ (নিষিদ্ধ সংগঠন)   ফলাফল ও র‍্যাংকিং  ২০০৯ থেকে ২০২৪ পর্যন্ত এইচএসসি পরীক্ষায় মোট অংশগ্রহণ করেছে ১৭,৫৭৫ জন, পাস করেছে ১৫,৪৯৮ জন, ফেল করেছে ২,০৭৭ জন, এ+ পেয়েছে ৩১৩৪ জন, শতকরা পাস করেছে ৮৮.১৮%, শতকরা এ+ পেয়েছে ১৭.৮৩ %।  ২০২৪ সহপাঠী কলেজ র‍্যাংকিং অনুযায়ী, প্রতিষ্ঠানটি জাতীয় পর্যায়ে ৮৬তম, বোর্ডে ১২ তম, বিভাগে ১২ তম এবং জেলায় ২য় তম স্থানে রয়েছে।   আরো দেখুন  বাংলাদেশের সরকারি কলেজের তালিকা   তথ্যসূত্র    বহিঃসংযোগ     বিষয়শ্রেণী:জয়পুরহাট জেলার মহাবিদ্যালয় বিষয়শ্রেণী:১৯৬৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬৩-এ পূর্ব পাকিস্তানে প্রতিষ্ঠিত বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
সিওরলি ইউ আর জোকিং, মি. ফাইনম্যান! নোবেল বিজয়ী মার্কিন পদার্থবিজ্ঞানী রিচার্ড ফাইনম্যানের স্মৃতিচারণের ওপর ভিত্তি করে সম্পাদিত রচনা সংগ্রহ। ১৯৮৫ সালে প্রকাশিত এই বইটিতে ফাইনম্যানের জীবনের নান দিক উঠে এসেছে। বইটির কিছু অংশ হালকা মেজাজের যেমন সেফক্রাকিং এ তার আগ্রহ, বঙ্গোবাদন ও ছবি আঁকা ইত্যাদি; আবার ম্যানহাটন প্রজেক্ট, পদার্থবিজ্ঞানে তার কাজ নিয়ে নানা বিষয়ও এতে স্থান পেয়েছে। পুরো বইটিতেই ফাইনম্যানের অনবদ্য সেন্স অফ হিউমারের ছাপ রয়েছে।   প্রকাশনা তথ্য   Surely You're Joking, Mr. Feynman!: Adventures of a Curious Character, Richard Feynman, Ralph Leighton (contributor), Edward Hutchings (editor), 1985, W W Norton, , 1997 paperback: , 2002 Blackstone Audiobooks unabridged audio cassette:   বিষয়শ্রেণী:আত্মজীবনী বিষয়শ্রেণী:রিচার্ড ফাইনম্যানের কাজ  বিষয়শ্রেণী:১৯৮৫-এর বই বিষয়শ্রেণী:মার্কিন আত্মজীবনী
ক্লারেন্স লেস্টার "লেস" হোগান (ফেব্রুয়ারি ৮, ১৯২০ - আগস্ট ১২, ২০০৭) একজন আমেরিকান পদার্থবিজ্ঞানী এবং মাইক্রোওয়েভ এবং অর্ধপরিবাহী প্রযুক্তির পথিকৃৎ ছিলেন।  তিনি মন্টানার গ্রেট ফলসে বড় হয়েছেন, যেখানে তাঁর বাবা গ্রেট নর্দার্ন রেলওয়েতে কাজ করতেন। তিনি তিন বোনের একমাত্র ভাই ছিলেন। মন্টানা স্টেট বিশ্ববিদ্যালয় থেকে কেমিক্যাল ইঞ্জিনিয়ারিংয়ের ডিগ্রি নিয়ে স্নাতক সম্পন্ন করার পরে ১৯৪৪ সালে তিনি মার্কিন যুক্তরাষ্ট্রের নৌবাহিনীতে যোগ দেন। তিনি চেসাপেক বেতে অ্যাকস্টিক টর্পেডো নিয়ে কিছু কাজ করেছিলেন এবং বেল ল্যাবরেটরিজ তাকে প্রস্তাব পাঠালে তিনি সাবমেরিন ক্রুদের সেই প্রযুক্তি ব্যবহারের জন্য প্রশিক্ষণ দেওয়ার জন্য প্যাসিফিক থিয়েটারে গিয়েছিলেন।  যুদ্ধের পরে তিনি লেহিঘ বিশ্ববিদ্যালয়ে স্নাতকোত্তর পড়াশোনা করেন এবং পদার্থবিজ্ঞানে পিএইচডি ডিগ্রি অর্জন করেন। এরপরে তিনি ১৯৫০ সালে বেল ল্যাবরেটরিতে যোগদান করেন। কয়েক মাস পরে তিনি মাইক্রোওয়েভ গায়রেটর আবিষ্কার করেন (এমন একটি ডিভাইস যা কোনও একটিআরসি সার্কিটের পরিবর্তে আবেশাঙ্ক অনুকরণ করতে পারে, এইভাবে বিশ্রী কয়েল সমাবেশ থেকে মুক্তি পাওয়া গিয়েছিল)। তিনি ট্রানজিস্টারের উদ্ভাবক এবং নোবেল পুরস্কার বিজয়ী বিল শকলি এর অধীনে কাজ করেছিলেন। ১৯৫৩ সাল থেকে ১৯৫৮ সাল পর্যন্ত তিনি হার্ভার্ড বিশ্ববিদ্যালয়ের অধ্যাপক ছিলেন। এরপর ড্যান নোবল তাকে অ্যারিজোনার ফিনিক্সের মটরোলা সেমিকন্ডাক্টরে সেমিকন্ডাক্টর অপারেশনের সহ-সভাপতি এবং জেনারেল ম্যানেজার হিসাবে যোগ দেওয়ার প্রস্তাব দিয়েছিল।  ১৯৬৮ সালে তিনি ফেয়ারচাইল্ড ক্যামেরা এবং ইনস্ট্রুমেন্টে চেয়ারম্যান এবং প্রধান নির্বাহী কর্মকর্তা হিসাবে চলে গিয়েছিলেন এবং আট জন সিনিয়র এক্সিকিউটিভকে ( "হোগানস হিরোস" নামে পরিচিত) তাঁর সাথে নিয়ে যান। এই পদক্ষেপের ফলে মোটরোলা বাণিজ্য রহস্য চুরির জন্য ফেয়ারচাইল্ডকে (ব্যর্থ) মামলা করেছিল।  ১৯৭৫ সালে তিনি আইইইইর "ফ্রেডরিক ফিলিপস অ্যাওয়ার্ড" পেয়েছিলেন। ১৯৭৮ সালে তিনি " এইএ মেডেল অফ অ্যাচিভমেনন্টে" ভূষিত হন। ১৯৯৩ সালে তিনি "এমটিটি-এস মাইক্রোওয়েভ পাইওনিয়ার অ্যাওয়ার্ড" পেয়েছিলেন। ১৯৯৬ সালে ক্যালিফোর্নিয়া বিশ্ববিদ্যালয়, বার্কলিতে ইলেক্ট্রিক্যাল ইঞ্জিনিয়ারিং ও কম্পিউটার সাইন্স বিভাগের একটি পদ তার সম্মানে নামকরণ করা হয়েছিল। https://engineering.berkeley.edu/research-and-faculty/faculty/endowed-chairs-and-distinguished-professorships/ ২০ শে অক্টোবর, ১৯৯৯ তাকে এতা কপ্পা অনু এর "বিশিষ্ট সদস্য" হিসেবে অন্তরভুক্ত করা হয়।  সি লেস্টার হোগান ৮৮ বছর বয়সে ক্যালিফোর্নিয়ার অ্যাথার্টনে নিজ বাড়িতে আলৎসহাইমারের রোগের জটিলতার কারণে মারা যান।   তথ্যসূত্র    বহিঃসংযোগ    স্ট্যানফোর্ড বিশ্ববিদ্যালয় (সিলিকন জেনেসিস) (লেস হোগানের সাথে সাক্ষাৎকার – 1995)  স্ট্যানফোর্ড বিশ্ববিদ্যালয় (সিলিকন জেনেসিস) (লেস হোগানের সাথে সাক্ষাৎকার – 1995)  এসইউ সিলিকন জেনেসিস প্রকল্প  ("অর্ধপরিবাহী প্রযুক্তির একটি মৌখিক ইতিহাস")  বৈদ্যুতিন ইঞ্জিনিয়ারিং টাইমস ("দ্য হোগান বোমাশেল" – অক্টোবর 30, 1997)  স্মিথসোনিয়ান চিপস ("মটোরোলা বনাম ফেয়ারচাইল্ড কেস ফাইলগুলি")  এইএ (গালা: "এইএ প্রতিষ্ঠার 60 বছর পূর্তি" – 16 ই অক্টোবর, 2003)  ΗΚΝ ("ΗΚΝ বিশিষ্ট সদস্যের তালিকা")  জীবনী - ক্লারেন্স লেস্টার হোগান, মাইক্রোওয়েভ থিওরি এবং টেকনিক্স, আইইইই লেনদেন, জানুয়ারি 1958   বিষয়শ্রেণী:১৯২০-এ জন্ম বিষয়শ্রেণী:২০০৮-এ মৃত্যু বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:আলঝেইমার রোগ থেকে মৃত্যু বিষয়শ্রেণী:২০শ শতাব্দীর মার্কিন পদার্থবিজ্ঞানী
250px|thumb|ডুয়ার্সে একটি চা বাগান, পেছনে পটভূমিতে হিমালয়  ডুয়ার্স শব্দের অর্থ দরজা বা প্রবেশদ্বার।এটি পূর্ব হিমালয়ের পাদদেশের কাছে পশ্চিমবঙ্গ ও অসম নিয়ে গঠিত। ডুয়ার্স দ্বারা ভুটান ও ভারতের মধ্যে যোগাযোগ সম্পন্ন হয়। এই অঞ্চল ভুটান তথা উত্তর-পূর্ব ভারতের প্রবেশদ্বার। এই অঞ্চলের গড় উচ্চতা ১৫০-১৭০০ মিটারের মধ্যে। আধুনিক ভূগোল, ভট্টাচার্য ও বসু, প্রথম খন্ড, নব পর্যায়  হিমালয়ের পাদদেশ তথা সমভূমি ও পর্বত অঞ্চলের মিলনস্থানে ডুয়ার্স এর অবস্থান।ডুয়ার্সকে সংকোশ নদী দুই ভাগে ভাগ করেছে। এই নদীর পূর্বের অংশকে বলা হয় পূর্ব ডুয়ার্স বা অসম ডুয়ার্স এবং পশ্চিমের অংশকে বলে পশ্চিম ডুয়ার্স বা পশ্চিমবঙ্গ ডুয়ার্স। পশ্চিমবঙ্গের দার্জিলিং, জলপাইগুড়ি, আলিপুরদুয়ার ও কোচবিহার এবং অসমের ধুবড়ি, কোকড়াঝাড়, বরপেটা, গোয়ালপাড়া ও বঙাইগাঁও জেলা নিয়ে ডুয়ার্স অঞ্চল গঠিত।  নদনদী এই অঞ্চলের নদীগুলি হিমালয়ের বরফগলা জলে পুষ্ট বলে নদীতে সারাবছর জল থাকে। প্রধান নদীগুলি হল তিস্তা, তোর্সা, জলঢাকা, মহানন্দা, কলজানি, বালাসন প্রভৃতি। রঙ্গিত তিস্তার প্রধান উপনদী।  মৃত্তিকা এই স্থানে বালি কাঁকড় ও নুড়িপূর্ণ মাটি বিদ্যমান। স্থানে স্থানে কালো রঙের আর্দ্র মৃত্তিকা দেখা যায়।জৈব পদার্থ ও গাছের পাতা-পচা সার থাকায় এই মাটিতে চা, কমলালেবু প্রভৃতির চাষ ভালো হয়।ভূ-পরিচয়, ড. গৌতম মল্লিক, দীপ প্রকাশন, কলকাতা-৭০০০০৬  বনাঞ্চল ডুয়ার্সের বেশির ভাগ অংশ ঘনবনাঞ্চল দ্বারা আবৃত। এই বনাঞ্চল হল ভারতীয় গণ্ডার ও হাতির প্রধান বাসভূমি। এছাড়া এখানে বাঘ, চিতা, হরিণও নানাধরনের পাখি রয়েছে। এখানকার বনাঞ্চলগুলি হল-  গোরুমারা অভয়ারণ্য  বক্সা জাতীয় উদ্যান  জলদাপাড়া অভয়ারণ্য  মহানন্দা বন্যপ্রাণী অভয়ারন্য  কাজিরাঙ্গা  মানস জাতীয় উদ্যান দর্শনীয় স্থান এই অঞ্চলে বহু দর্শনীয় স্থান বা পর্যটন কেন্দ্র রয়েছে।এই পর্যটন কেন্দ্রগুলিতে প্রতি বছর বহু দেশ-বিদেশের পর্যটক আসে।প্রধান দর্শনীয় স্থানগুলি হল-  বক্সাদুয়ার  জলদাপাড়া  জয়ন্তি পাহাড়  কাজিরাঙ্গা  তথ্যসূত্র  বিষয়শ্রেণী:ভারতের অঞ্চল বিষয়শ্রেণী:পশ্চিমবঙ্গের পাড়া বিষয়শ্রেণী:ডুয়ার্স
{{safesubst:db-deleted |namespace     =  |target        =  |nowelcome     = yes |header        =  |header-text   = একটি আক্রমণাত্মক পাতার দ্রুত অপসারণ প্রস্তাবনা |icon          = Image:Stop hand nuvola.svg |nothanks      = yes |willprovide   = no |text          = আপনার তৈরি একটি পাতা উইকিপিডিয়া থেকে দ্রুত অপসারণ করা হয়েছে। এটি দ্রুত অপসারণ মানদণ্ডের স১০ ধারার অধীনে করা হয়েছে।  |secondparagraph =অনুগ্রহ করে এমন পাতা তৈরি করবেন না যা এর বিষয়বস্তুকে আক্রমণ, অবজ্ঞা বা হুমকি প্রদর্শন করে। আক্রমণাত্মক পাতা এবং ফাইল উইকিপিডিয়ায় একদমই সহনীয় নয় এবং এগুলো দ্রুত অপসারণযোগ্য। যেসব ব্যবহারকারী এরূপ উপাদান তৈরি বা যোগ করবেন, তাদের সম্পাদনা করা থেকে বাধাদান করা হতে পারে।}}
ডার্ক স্যাফায়ার অথবা ইন্ডিয়ান স্যাফায়ার (বৈজ্ঞানিক নাম: Heliophorus indicus (Fruhstorfer)) এক প্রজাতির ছোট আকারের প্রজাপতি যার শরীর ও ডানা উজ্জ্বল সোনালী রঙের এবং এদের উপরের ডানা ধাতব নীলচে বেগুনী রঙ দেখা যায়। এরা ‘লাইসিনিডি’ গোত্রের এবং 'লাইসিনিনি' উপগোত্রের সদস্য।  আকার   ডার্ক স্যাফায়ার প্রসারিত অবস্থায় ডানার আকার ২৮-৩৪ মিলিমিটার দৈর্ঘ্যের হয়।Wynter-Blyth, M.A. (1957) Butterflies of the Indian Region, pg ৩০৩.  বিস্তৃতি ভারত (পূর্ব উত্তরাখণ্ড থেকে সিকিম, অরুণাচল প্রদেশ ও উত্তর-পূর্ব ভারত এবং পশ্চিমবঙ্গ এর বিভিন্ন অঞ্চলে এদের পাওয়া যায়।  বর্ণনা প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  এই প্রজাতি আরুন  (Heliophorus epicles) ও নাগাল্যান্ডে প্রাপ্ত  নাগা স্যাফায়ার (Heliophorus kohimensis) প্রজাতির সাথে সাদৃশ্যযুক্ত, তবে আরুনএর কমলা ডিসকাল পটি ডার্ক স্যাফায়ারে অনুপস্থিত।  ডানার উপরিতল : কালো বা কালচে বাদামি। পুরুষ প্রকারে উভয় ডানাতে কোস্টা, এপেক্স, টার্মেন ও টরনাস চওড়াভাবে কালো। উভয় ডানার গোড়া (base) থেকে ডিসকাল অংশ পর্যন্ত নীলচে বেগুনি (purple) বর্ণের পটি দেখা যায় যা আলোর সঠিক কৌণিক প্রতিফলনে উজ্জ্বলভাবে দৃশ্যমান হয়ে ওঠে, অন্যথায় কালচে নীল আভাযুক্ত দেখায় ।স্ত্রী প্রকারে সামনের ডানার ডিসকাল অংশে উপরে দিকে তির্যক, মোটামুটি চওড়া কমলা পটি বর্তমান। স্ত্রী ও পুরুষ উভয়েরই পিছনের প্রায় গোলাকৃতি ডানার টার্মিনাল অংশে কমলা অর্ধ-চন্দ্রাকৃতি ও ঢেউ খেলানো সংযুক্ত চওড়া দাগগুলি বন্ধনীর মতো আকার সৃষ্টি করেছে যাহা স্ত্রী প্রকারে অধিক বিস্তৃত। উভয় প্রকারেই সিলিয়া বা প্রান্তরোয়া পর্যায়ক্রমে সাদা ও কালো এবং পিছনের ডানায় একটি করে মাঝারি আকৃতির লেজ চোখে পড়ে। লেজের বর্ণ কালচে বা কালচে বাদামি এবং  শীর্ষভাগ স্ফীত ও সাদা।  ডানার নিম্নতল: ডানার নিম্নতল পার্পেল স্যাফায়ারের অনুরূপ। উভয় ডানার মূল রঙ উজ্জ্বল হলুদ ও তাতে কয়েকটি ছোট কালো বিন্দু বা দাগযুক্ত। উভয় ডানা চওড়া সাব-টার্মিনাল লাল বা লালচে-কমলা বন্ধনী যুক্ত; পিছনের ডানার বন্ধনীটি অধিকতর চওড়া ও অর্ধ-চন্দ্রাকৃতি ভাবে ঢেউ খেলানো এবং বন্ধনীর ভিতরের কিনারা কালো রেখা বেষ্টিত সাদা অর্ধ-চন্দ্রাকৃতি দাগ দ্বারা সীমায়িত (bordered)। উক্ত বন্ধনীর বহিঃকিনারা জুড়ে প্রতিটি শিরামধ্যে (interspace) একটি করে ছোট বড় ত্রিভুজাকৃতি কালো ছোপ বিদ্যমান যেগুলি স্ত্রী প্রকারে পুরুষ অপেক্ষা অধিক সুগঠিতভাবে চিত্রিত। পিছনের ডানার টার্মিনাল প্রান্তরেখা সাদা।  শুঙ্গ সাদায়-কালোয় ডোরাকাটা ও শীর্ষভাগ কালো। মাথা, বক্ষদেশ (thorax) ও উদর উপরিতলে কালো বা কালচে বাদামি এবং নিম্নতলে ফ্যাকাশে সাদা।   আচরণ  দুর্লভ দর্শন এই প্রজাতির উড়ান দ্রুত তবে স্বল্প দূরত্ব উড়েই আবার ফুল, পাতা বা পাথরে অবস্থান করে। অন্যান্য স্যাফায়ার প্রজাতির ন্যায় ডার্ক স্যাফায়ারও সূর্যালোক প্রিয় প্রজাতি এবং ডানা বন্ধ, আধখোলা বা পুরো মেলা অবস্থায় নিচু বা মাঝারি উচ্চতা সম্পন্ন ঝোপঝাড়, গাছের পাতায়, ফুলে, মাটিতে বা পাথরে বসে রোদ পোহায়। এই প্রজাতি ফুলের মধু এবং পাথর ও মাটির ভিজে ছোপ থেকে খ্যাদরস আহরণ করে। এরা পাহাড়ী প্রজাতি এবং হিমালয়ের ও উত্তর-পূর্ব ভারতের বিভিন্ন পাহাড়ী অরণ্যের পাদদেশ থেকে প্রায় ৭০০০ ফুট উচ্চতা পর্যন্ত এদের বিচরণ লক্ষ্য করা যায়। জঙ্গলের পথ, শুকনো নালা, নদী ও ঝর্ণার কিনারে সূর্যালোকিত অংশ এদের পছন্দের বাসভূমি। তথ্যসূত্র  বিষয়শ্রেণী:ভারতের প্রজাপতি বিষয়শ্রেণী:সিকিমে প্রাপ্ত লাইসিনিডি গোত্রের প্রজাপতি বিষয়শ্রেণী:অরুণাচল প্রদেশে প্রাপ্ত লাইসিনিডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৯০৮-এ বর্ণিত প্রজাপতি